મિત્રો જો આપે અમદાવાદનો પ્રવાસ ના ખેડ્યો હોય તો આપે અમદાવાદનો પ્રવાસ ચોક્કસ ખેડવો જોઇએ. કારણ કે ગુજરાતના પ્રવાસમાં અમદાવાદનો પ્રવાસ અનોખું મહત્વ ધરાવે છે. અમદાવાદ સામાન્ય રીતે બે ભાગમાં વહેંચાયેલું છે. પૂર્વ અમદાવાદ અને પશ્ચિમ અમદાવાદ. પૂર્વમાં જૂનું અમદાવાદ આવેલું છે. જ્યારે પશ્ચિમમાં આપને મલ્ટિપ્લેક્સ, કોલેજ, ઊંચી ઊંચી ઇમારતો અને કારોની ભીડ જોવા મળશે. પરંતુ આ બધાની વચ્ચે આપના મનને અનોખી અને અનેરી શાંતિ આપે તેવું સ્થળ આવેલું છે જે છે 'સુંદરવન'.